KOMISIJAS ĪSTENOŠANAS REGULA (ES) 2021/977

(2021. gada 7. jūnijs),

ar ko attiecībā uz administratīvām informācijas izmaiņām, kas saistītas ar Savienības atļauju biocīdu saimei “BPF_Iodine_VET”, groza Īstenošanas regulu (ES) 2019/1844

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 44. panta 5. punkta pirmo daļu un 50. panta 2. punktu,

tā kā:

(1) 2019. gada 22. oktobrī ar Komisijas Īstenošanas regulu (ES) 2019/1844 (2) uzņēmumam “Applied Biocide GmbH” tika piešķirta Savienības atļauja ar numuru EU-0020540-0000, kas atļauj piedāvāt tirgū un lietot biocīdu saimi “BPF_Iodine_VET”.

(2) 2020. gada 10. aprīlī uzņēmums “Applied Biocide GmbH” saskaņā ar Komisijas Īstenošanas regulas (ES) Nr. 354/2013 (3) 11. panta 1. punktu Eiropas Ķimikāliju aģentūrai (“Aģentūra”) iesniedza paziņojumu par minētās regulas pielikuma 1. sadaļas 1. un 2. iedaļā aprakstītajām administratīvajām izmaiņām Savienības atļaujā, kas piešķirta biocīdu saimei “BPF_Iodine_VET”.

(3) Uzņēmums “Applied Biocide GmbH” ierosināja Īstenošanas regulas (ES) 2019/1844 pielikumā dotajā biocīda raksturojuma kopsavilkumā par biocīdu saimi “BPF_Iodine_VET” mainīt biocīdu ražotāju nosaukumus pirmajā informācijas līmenī (administratīvā informācija), mainīt viena produkta nosaukumus meta biocīda raksturojuma kopsavilkuma 2 trešajā informācijas līmenī un viena produkta nosaukumus meta biocīda raksturojuma kopsavilkuma 6 trešajā informācijas līmenī, kā arī pievienot atsevišķu biocīdu tirdzniecības nosaukumus meta biocīda raksturojuma kopsavilkumā 2 un meta biocīda raksturojuma kopsavilkumā 5. Paziņojums ar lietas numuru BC-VD058524-35 tika ierakstīts Biocīdu reģistrā.

(4) Aģentūra 2020. gada 9. jūnijā saskaņā ar Īstenošanas regulas (ES) Nr. 354/2013 11. panta 3. punktu Komisijai iesniedza atzinumu (4) par ierosinātajām izmaiņām. Atzinumā secināts, ka grozījumi, kurus atļaujas turētājs lūdzis izdarīt esošajā atļaujā, ietilpst Regulas (ES) Nr. 528/2012 50. panta 3. punkta a) apakšpunktā norādītajā izmaiņu kategorijā un ka minētās regulas 19. panta nosacījumi arī pēc izmaiņu ieviešanas ir izpildīti. Aģentūra tajā pašā dienā saskaņā ar Īstenošanas regulas (ES) Nr. 354/2013 11. panta 6. punktu Komisijai pārsūtīja pārstrādāto biocīda raksturojuma kopsavilkumu visās Savienības valodās.

(5) Komisija ir vienisprātis ar Aģentūras atzinumu un tāpēc uzskata, ka ir lietderīgi grozīt Savienības atļauju biocīdu saimei “BPF_Iodine_VET”.

(6) Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

IR PIEŅĒMUSI ŠO REGULU.

1. pants Īstenošanas Regulas (ES) 2019/1844 pielikumu aizstāj šīs regulas pielikumu.

2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2021. gada 7. jūnijā Komisijas vārdā – priekšsēdētāja Ursula VON DER LEYEN

(1) OV L 167, 27.6.2012., 1. lpp.

(2) Komisijas Īstenošanas regula (ES) 2019/1844 (2019. gada 22. oktobris), ar ko piešķir Savienības atļauju biocīdu saimei BPF_Iodine_VET (OV L 283, 5.11.2019., 1. lpp.).

(3) Komisijas Īstenošanas regula (ES) Nr. 354/2013 (2013. gada 18. aprīlis) par tādu biocīdu izmaiņām, kas atļauti saskaņā ar Eiropas Parlamenta un Padomes Regulu (ES) Nr. 528/2012 (OV L 109, 19.4.2013., 4. lpp.).

(4) ECHA opinion of 9 June 2020 on the administrative change of the Union authorisation of the biocidal product family “BPF_Iodine_VET”,https://echa.europa.eu/documents/10162/22836226/opinion_for_ua-admin_changes_bc-vd058524-35_en.pdf/b95474e7-89d4-a601-8d02-b42d95cecde5.